María Blasco Marhuenda

**María Antonia Blasco Marhuenda**, nada en Alacant en 1965, coñecida como **María Blasco**, é unha bióloga española  especializada nos telómeros e a telomerasa. Desde o ano 2011 dirixe en España o Centro Nacional de Investigaciones Oncológicas (CNIO).

## Traxectoria 
Licenciouse, no ano 1988, en Ciencias Biolóxicas pola Universidade Autónoma de Madrid e obtivo o doutoramento en 1993 en Bioquímica e Bioloxía Molecular pola mesma universidade baixo a dirección de Margarita Salgas Falgueras, do Centro de Bioloxía Molecular Severo Ochoa (UAM-CSIC), en Madrid. Ese mesmo ano trasladouse para ocupar un posto como investigadora posdoutoral no laboratorio da Dra. Carol Greider no Cold Spring Harbor Laboratory de Nova York, onde estivo até o ano 1997 en que comezou a súa andaina  como xefa de grupo e científica do CSIC no Departamento de Inmunoloxía e Oncoloxía do Centro Nacional de Biotecnología (CSIC), Madrid.
### Centro Nacional de Investigacións Oncolóxicas 
En 2003 incorporouse ao Centro Nacional de Investigacións Oncolóxicas (CNIO), entón baixo a dirección do doutor Mariano Barbacid, como responsable do Grupo de Telómeros e Telomerasa e, até 2011, como Directora do Programa de Oncoloxía Molecular. De 2005 a 2011 foi Vicedirectora de Investigación Básica. Desde o 22 de xuño de 2011 dirixe o CNIO

O 29 de xaneiro de 2025 foi destituída do seu cargo de directora científica polo Padroado do CNIO, xunto ao xerente da institución, Juan Arroyo Muñoz. En novembro de 2025, revelouse que o exgerente, Juan Arroyo, puido desviar máis de 20 millóns de euros a unha rede de empresas do seu circulo. Blasco asegura que desde que foi nomeada directora científica, tanto os gobernos do PSOE e o PP prometen a substitución de xerente ata que en 2022 pediu por carta ao padroado a súa destitución. Neste momento a polémica afecta a Mariano Barbacid, quen tras ser relacionado coa trama de corrupción denuncia unha campaña de desprestixio.  

### Life Length - Ensaio de envellecemento 
María Blasco é fundadora da empresa de biotecnoloxía *Life Length*  xunto coa Fundación Marcelino Botín e a consultora Matlin Associates. *Life Length*, creada en setembro de 2010, é a empresa encargada de explotar comercialmente, baixo licenza cedida polo CNIO, a tecnoloxía que permite coñecer a lonxitude dos telómeros e a previsión de división celular e por tanto a expectativa de vida -esperanza de vida individual- segundo esas variables.

Finalmente, o 29 de xaneiro de 2025 foi destituida do seu cargo polo Padroado do CNIO, xunto ao xerente da institución, Juan Arroyo Muñoz.

## Obras
* 2016 - María A. Blasco e Mónica G. Salomone, *Morir joven a los 140*. Paidós- Planeta. ISBN 9788449332067 
* 2011 - María A. Blasco e Julio Pérez Díaz, *Envejecimiento*. Los libros de la Catarata, colección Debates Científicos. ISBN 978-84-8319-617-5

## Premios e recoñecementos  
Ao longo da súa traxectoria recibiu numerosos premios e recoñecementos, entre eles:

* 2004 - Premio medalla de ouro EMBO (European Molecular Biology Organization) Heidelberg 
*2007 - Premio Rei Xaime I á Investigación Básica.
* 2016 - Premio Mujeres a Seguir 2016, na categoría Premio Especial á Excelencia á divulgación científica 
*2017 - Distinción da Generalitat Valenciana ao Mérito Científico

### Outros 
* En 2014 foi seleccionada pola revista *Quo*, en colaboración co Consello Superior de Investigacións Científicas e o Consello Superior de Deportes, para a primeira «Selección Española da Ciencia», composta por trece científicos españois destacados a escala internacional.
*En 2018 foi incluída en *La Tabla Periódica de las científicas* para conmemorar no 2019 o Ano Internacional da Táboa Periódica dos Elementos Químicos, por celebrarse o 150º aniversario da publicación de Mendeléyev.
* En 2021 é elixida como unha das dez científicas máis relevantes de España pola Fundación Aquae.

## Notas 
## Véxase tamén 
### Ligazóns externas
* Currículo de María Blasco  *(en inglés)*
* Camino a la inmortalidad, documental RTVE, coa participación de María Blasco *(en castelán)*
* ¿Por qué tan pocas? María Blasco Marhuenda